Man vas vir besit van jaggewere | Nuus24
Man vas oor wapens, ammunisie
Kaapstad – 'n Man (40) is Sondag vir die onwettige besit van jaggewere in die Wes-Kaap in hegtenis geneem, het die polisie gesê. Kaptein Frederick van Wyk het gesê die polisie het inligting ontvang dat die vuurwapens in 'n woning by die Vanguard-landgoed gestoor word."Met ons aankoms het ons die perseel deursoek en drie jaggewere toegedraai in 'n skuur aan die agterkant van die huis gevind asook 'n boks ammunisie met 277 patrone," het Van Wyk gesê.Hy het gesê die eienaar is in hegtenis geneem nadat hy nie 'n lisensie vir die gewere kon verskaf nie.Die man sal binnekort in die landdroshof in Athlone op aanklagte van die onwettige besit van vuurwapens en ammunisie verskyn.Volg Nuus24 op Twitter. - SAPA